Üldkohtu (kuues koda) 27. septembri 2012. aasta otsus – Total vs. komisjon
(kohtuasi T‑344/06)
Konkurents – Kartellikokkulepped – Tee-ehitusel kasutatava bituumeni Madalmaade turg – EÜ artikli 81 rikkumise tuvastamise otsus – Rikkumise süüks panemine – Trahvid – Rikkumise kestus ja raskus
1.                     Konkurents – Liidu eeskirjad – Rikkumised – Süüks panemine – Emaettevõtja ja tütarettevõtjad – Majandusüksus – Hindamiskriteeriumid – Eeldus, et emaettevõtja avaldab tütarettevõtjatele otsustavat mõju, kui ta omab nende aktsia‑ või osakapitalis 100% või peaaegu 100% osalust – Komisjoni poolt arvesse võetud täiendavad asjaolud – Haldusmenetluses end ühe suhtluspartnerina esitlenud emaettevõtja ja tütarettevõtja – Järelevalvevolituste delegeerimine emaettevõtja poolt – Hindamine (EÜ artiklid 81 ja 82) (vt punktid 32–38, 56 ja 64)
2.                     Konkurents – Liidu eeskirjad – Rikkumised – Süüks panemine – Emaettevõtja ja tütarettevõtjad – Majandusüksus – Hindamiskriteeriumid – Eeldus, et emaettevõtja avaldab tütarettevõtjatele otsustavat mõju, kui ta omab nende aktsia‑ või osakapitalis 100% või peaaegu 100% osalust – Seda eeldust ümber lükata sooviva äriühingu tõendamiskohustus (EÜ artiklid 81 ja 82; nõukogu määrus nr 1/2003, artikkel 2) (vt punktid 41, 65 ja 73)
3.                     Institutsioonide aktid – Põhjendamine – Kohustus – Ulatus – Konkurentsieeskirju kohaldav otsus – Puuduliku põhjendamise korrigeerimine kohtumenetluse käigus – Lubamatus – Täiendavad tõendid, millega kinnitatakse piisavat põhjendust ja vastatakse hageja argumentidele – Lubatavus (EÜ artiklid 81, 82 ja 230; nõukogu määrus nr 1/2003, artikkel 2) (vt punkt 55)
4.                     Konkurents – Liidu eeskirjad – Rikkumised – Süüks panemine – Emaettevõtja ja tütarettevõtjad – Majandusüksus – Hindamiskriteeriumid – Eeldus, et emaettevõtja avaldab tütarettevõtjatele otsustavat mõju, kui ta omab nende aktsia‑ või osakapitalis 100% osalust – Tõendamiskoormise ümberpööramine ja süütuse presumptsiooni põhimõtte rikkumine – Puudumine (EÜ artiklid 81 ja 82; nõukogu määrus nr 1/2003, artikkel 2) (vt punkt 81)
5.                     Konkurents – Liidu eeskirjad – Rikkumised – Süüks panemine – Emaettevõtja ja tütarettevõtjad – Majandusüksus – Komisjoni kaalutlusruum – Süütegude ja karistuste seaduses sätestatuse ning õiguskindluse põhimõtete rikkumine – Puudumine (EÜ artiklid 81 ja 82; nõukogu määrus nr 1/2003, artikli 23 lõige 2) (vt punktid 86 ja 87)
6.                     Kohtumenetlus – Uute väidete esitamine menetluse käigus – Tingimused – Olemasoleva väite täiendamine – Lubatavus (Üldkohtu kodukord, artikli 48 lõige 2) (vt punkt 98)
7.                     Konkurents – Liidu eeskirjad – Rikkumised – Süüks panemine – Rikkumise ajal ettevõtte käitamise eest vastutav juriidiline isik – Lõppemine – Lõppemine teise äriühinguga ühinemise tulemusel – Vastutuse omistamine ühendavale äriühingule – Lubatavus (EÜ artiklid 81 ja 82) (vt punktid 101 ja 102)
8.                     Konkurents – Trahvid – Summa – Kindlaksmääramine – Kriteeriumid – Trahvi hoiatav mõju – Suurte äriühingute suutlikkus oma tegevuse tähendust hinnata – Arvesse võetav käive (EÜ artikli 81 lõige 1; nõukogu määrus nr 1/2003, artikli 23 lõige 2; komisjoni teatis 98/C 9/03, punkti 1 A neljas ja viies lõik) (vt punktid 108–111)
Ese
Esiteks nõue tühistada komisjoni 13. septembri 2006. aasta otsus K(2006) 4090 (lõplik), mis käsitleb [EÜ] artikli 81 alusel algatatud menetlust (Juhtum nr COMP/F/38.456 – Bituumen (NL)), ja teise võimalusena nõue vähendada hagejale selle otsusega määratud trahvi.
Resolutsioon
1.
Jätta hagi rahuldamata.
2.
Mõista kohtukulud välja Total SA‑lt.